Garaizarko Mahatsorriak

Garaizarko Mahatsorriak 40 gizonez osatutako Begoñako abesbatza da, Bilbokoa.

 Historia 
José Luis Etxebarria Goiri-k ("Txelu") 1987ko martxoan sortu zuen Garaizarko Lagunak abesbatza. Gaur egungo Jesus Galindez kaleko 10-12 zenbakietako etxabean entseatzen zuten. Gerora frontoiko gela huts batean jarraituko zuten. 1989an neska adiskide eta ezagunekin izen bereko emakume-abesbatza ere eratu zuten.

1992an koru biek izena aldatzen dute eta Garaizarko Mahatsorriak hasten da. Izen horrekin federatu egin zen B.A.E.n (Bizkaiko Abesbatzen Elkartea).

Begoñan antolatzen den Bizkaiko Abesbatzen Astean 1998an zuzendu zuen azkenekoz Txeluk gizonen abesbatza. Ikusmen arazoengatik utzi zuen bere ardura eta lekukoa Jose Antonio Kalzada “Surti”-ri pasa zion, hamar urtez bera izango zen zuzendaria.

2008tik  2024ra Miren Zubieta Egia izan zen zuzendaria.

2010eko Santa Zezilia eguna ospatzeko eta Jose Luis Etxebarria Goiri “Txelu” omentzeko Garaizarko Mahatsorriak eta Begoñako Sustraiak abesbatzek kontzertu berezi bat eman zuten elkarrekin.

Betidanik landu dituzte euskal folkloreko abestiak eta Bilboko kantu klasikoak, baina azken urteetan 25. urteurreneko kontzerturako Giuseppe Verdi eta beste musikagile klasikoak ere eskaini zituzten.

 Ohiko jarduerak 
Urtean zehar hainbat jardueratan parte hartzen dute. Kaleko animazioan, auzoko jaietan, Bilboko aste nagusian, txikiteo koralean, Gabonetan oles egiten, ospakizunetan, Begoñako astean, Bizkaiko udaberriko emanaldietan etabarretan jardutea maite dute. 

 Nazioarteko jarduerak 
Euskal Herritik kanpo ere aritu izan dira: Katalunian, Frantzian, Italian, Suedian eta Espainiako hainbat lekutan aritu dira kantari.

2019ko maiatzaren azkenengo astean, Suediara joan ziren, Göteborg, Stockholm eta Uppsala hirietara. Bizkaiko Batzar Nagusiek emandako Gernikako Arbolaren kimu baten landatze-ekitaldian hartu zuten parte. 1941eko ekainean Göteborgeko hiriak Jose Antonio Agirre Lehendakariari eskaini zion babesarengatik eta nazien errepresiotik Ameriketara ihes egiteko bidea errazteagatik aitortza eta eskerrak eman zizkioten.

 2022ko zenbait abesti 
Agate deunaHerrikoiaAgur euskalherriaIparragirreAgur jaunakHerrikoiaAldapekoJesús GuridiAmaAita DonostiaAtxia motxiaJuan gisasolaAurreskuMatuteBaldorbaBenito lertxundiBaratze batPier Paul BerzaitzBeti eskama kentzenAita MadinaBeti maiteSarriegi-MokoroaBoga, bogaJesús GuridiHerribeheraBenito lertxundi - Lorentzo OndarraFestaraR. SarriegiGoiko mendianAlmandoz - Jesus GuridiGoizeko izarraSantestebanGoizian argi hasteanLaborda eta EtxahunGoizian goizikjesus GuridiIkusi mendizaleakSabin GereñoIlunabarraR. SarriegiJaun baruakAlberto de michelenaKantaberriPablo SorozabalMaitePablo SorozabalNere herriko neskatxa maiteBenito LertxundiNerea izango zenMikel LaboaOi ama euskalherriEtxaun Iruri - Benito lertxundiOles eskonberriakAita MadinaTxikitinUme eder batIparragirreXalbadorren heriotzeanXabier Lete

 Nazioarteko folklorea 
 Obra  Compositor BabylonDon mc. LeanCampanitasSerge jaroffCan’t help falling in loveElvis PresleyInmortal bachJohann Sebastian BachStefenkar-soulikoVenerabilis barba capuchinorunW. Mozart

 Musikagileak 

 Erreferentziak 

 Kanpo estekak 
 Webgune ofiziala
 Garaizarko Mahatsorriak abesbatzaren grabazioak (Bideoak)
 Garaizarko Mahatsorriak abesbatzaren grabazioak (Urteurrenaren CDa)
 Garaizarko Mahatsorriak abesbatza. Youtube kanala
  BAE (Bizkaiko Abesbatzen Elkartea)
 Begoña eta bere mahatsorriak argazki-bilduma.

Kategoria:Begoñako errepublikako elkarteak
Kategoria:Bilboko abesbatzak
Kategoria:Bilbotarrak
Kategoria:Bilboko kultura
Kategoria:Begoña